CELEX: 22007D0461
Language: sl
Date: 2007-05-25 00:00:00
Title: 2007/461/ES: Sklep št. 2/2007 Sveta ministrov AKP-ES z dne 25. maja 2007 glede odločitve o dodatnih dvostranskih prispevkih, ki jih upravlja Komisija, za podporo ciljem mirovne pomoči za Afriko

5.7.2007   
            
            
               SL
            
            
               Uradni list Evropske unije
            
            
               L 175/35
            
         
      SKLEP št. 2/2007 SVETA MINISTROV AKP-ES
   z dne 25. maja 2007
   glede odločitve o dodatnih dvostranskih prispevkih, ki jih upravlja Komisija, za podporo ciljem mirovne pomoči za Afriko
   (2007/461/ES)
   SVET MINISTROV AKP-ES JE –
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanega v Cotonouju 23. junija 2000 (1), kakor je bil spremenjen s Sporazumom (2) o spremembi navedenega Sporazuma AKP-ES, podpisanim v Luxembourgu 25. junija 2005, zlasti odstavka 8 Priloge I k Sporazumu,
   ob upoštevanju naslednjega:
   
               (1)
            
            
               S Sklepom Sveta ministrov AKP-ES št. 3/2003 z dne 11. decembra 2003 o uporabi sredstev iz dolgoročnih sredstev devetega ERS za ustanovitev mirovne pomoči za Afriko (3) je bila zagotovljena potrebna finančna podpora za vzpostavitev mirovne pomoči za Afriko.
            
         
               (2)
            
            
               Svet za splošne zadeve in zunanje odnose je 5. marca 2007 potrdil, da je treba nujno rešiti problem financiranja mirovne misije Afriške unije v Darfurju/Sudanu (AMIS).
            
         
               (3)
            
            
               Ocenjena sredstva, ki so do začetka veljavnosti desetega Evropskega razvojnega sklada („ERS“) za dopolnitev mirovne pomoči za Afriko v notranjih sredstvih držav AKP, ne bodo zadostovala, da bi se misija AMIS do tega datuma izvajala. Zato so države članice EU izrazile pripravljenost, da dodatno dvostransko prispevajo. Takšne dodatne prispevke, ki jih mora upravljati Komisija, je treba združiti v mirovno pomoč za Afriko, da se do začetka veljavnosti desetega ERS izboljšata usklajevanje in spremljanje porabe sredstev.
            
         
               (4)
            
            
               V Sklepu 2005/446/ES predstavnikov vlad držav članic, ki so se sestali v okviru Sveta, z dne 30. maja 2005 o določitvi roka za dodelitev sredstev devetega Evropskega razvojnega sklada (ERS) (4) je 31. december 2007 določen kot datum, po katerem dodeljevanje sredstev iz devetega ERS ne bo več mogoče.
            
         
               (5)
            
            
               Zato je treba sprejeti določbo o dodatnih dvostranskih prispevkih držav članic EU, ki jih upravlja Komisija, za podporo ciljem mirovne pomoči za Afriko –
            
         SKLENIL:
   Člen 1
   Prostovoljni prispevki
   Katera koli država članica EU lahko Komisiji do 30. septembra 2007 zagotovi prostovoljne dodatne prispevke za podporo ciljem mirovne pomoči za Afriko v okviru finančnega protokola.
   Komisija je pooblaščena za upravljanje teh prispevkov v okviru mirovne pomoči za Afriko v skladu s postopki devetega Evropskega razvojnega sklada, razen glede neporabljenih sredstev, ki se bodo državam članicam povrnila sorazmerno z njihovimi prostovoljnimi dodatnimi prispevki.
   Člen 2
   Začetek veljavnosti
   Ta sklep začne veljati na dan sprejetja.
   
      V Bruslju, 25. maja 2007
      
         
            Za Svet ministrov AKP-ES
         
         
            Predsednik
         
         Mohlabi K. TSEKOA
         
      
   
   
      (1)  UL L 317, 15.12.2000, str. 3.
   
      (2)  UL L 209, 11.8.2005, str. 27. Sporazum, ki je v začasni uporabi v skladu s Sklepom št. 5/2005 (UL L 287, 28.10.2005, str. 1).
   
      (3)  UL L 345, 31.12.2003, str. 108.
   
      (4)  UL L 156, 18.6.2005, str. 19.